Нястомная прага новых уражанняў, дапытлівасць, імкненне эксперыментаваць, самастойна шукаць новыя звесткі пра свет з’яўляюцца неад’емнымі рысамі дзіцячых паводзін. Даследаванне дае магчымасць дзіцяці самому шукаць адказы на пытанні “як?” і “чаму?”. Падчас эксперыментавання дашкольнікі вучацца супрацоўніцтву як з дарослымі, так і з аднагодкамі. Выхавальнік ясляў-сада № 53 Магілёва Святлана Анатольеўна Шантарова распрацавала картатэку доследаў і эксперыментаў для дзяцей: гульні-эксперыменты з пяском, вадой, снегам і каменьчыкамі. Вопыт пошукавых дзеянняў малышы набываюць у гульні.